Μαθαίνοντας Γεωγραφία …αλλιώς!!!

Οι δάσκαλοι μου έλεγαν να μάθω γεωγραφία στου χάρτη τ’ αποτύπωμα να βρίσκω τα σημεία.

Να βρίσκω που είναι η Αθήνα που είναι η Βαρσοβία, που πέφτει η Ρώμη να μπορώ να δείχνω μ’ ευκολία.

Μα στο μυαλό μου δύσκολα χωρούσε όλη η Ευρώπη,

 για να μπορώ να βρίσκω που είναι ετούτοι τόποι.

Έτσι το αποφάσισα μιας κι ήμουνα παιδάκι να μάθω γεωγραφία μεσ’ από το παιχνιδάκι!

Από Ελλάδα άρχισα κι έμαθα “μαντηλάκι” και πώς να ρίχνω εύστοχα το “κεραμιδάκι”.

Στα νότια ταξίδεψα κα έφτασα εις την Κύπρο “του θκείου μου του Κολόκα αβκά” για να πουλήσω.

Δυτικά επέταξα πήγα προς Ισπανία κι εκεί τους “βόλους” έπαιξα μ απίστευτη μανία.

Λίγο πιο βόρεια τράβηξα ανέβηκα Γαλλία με το “πετάνγκ “ επιάστηκα εκεί στην Μασσαλία.

Ευθύς αμέσως έπιασα τη νότια Νορβηγία ,που “ο καρχαρίας έρχεται” να πιάσει τα παιδάκια που στο παιχνίδι γίνονται τα ζωηρά ψαράκια.

Στην Πολωνία έμαθα και μαθηματικά ,εκεί φίλοι μου γνώρισα τον “αριθμό εφτά”!

“Για κυνηγούς και τιμητές” πήγα στην Ρουμανία τον Δράκουλα συνάντησα που έγραψε ιστορία.

Αυτό τον τρόπο φίλοι μου εδιάλεξα να μάθω την Γεωγραφία τη στριφνή γιατί είχα πιάσει πάτο.

Αποτελέσματα άριστα επέτυχα αμέσως και δέκα οικονόμησα μ’ αριστείο φέτος!